proxectonos/corpus_dominio_legal_administrativo_tmp huggingface dataset:
CORRECCIÓN DE ERROS. Resolución do 9 de agosto de 2023, da Secretaría Xeral de Universidades, pola que se declara a singularidade de máster universitario no Sistema universitario de Galicia.
Consellería de Cultura, Educación, Formación Profesional e Universidades — III. Outras disposicións — 11/09/2023

Advertidos erros na citada resolución, publicada no Diario Oficial de Galicia núm. 161, do 25 de agosto de 2023, cómpre facer as seguintes correccións:
Na páxina 50341, respecto do punto segundo, onde di: «1. Máster universitario en Ciencias da Visión da Universidade de Santiago de Compostela», debe dicir: «1. Máster universitario en Investigación en Ciencias da Visión da Universidade de Santiago de Compostela».
Na páxina 50342, respecto do punto segundo, onde di: «6. Máster Universitario en Química Teórica e Modelización Computacional da Universidade da Coruña», debe dicir: «6. Máster universitario en Química Teórica e Modelización Computacional pola Universidade de Santiago de Compostela e a Universidade de Vigo».
Na páxina 50342, respecto do punto terceiro, onde di: «4. Máster universitario en Economía da Universidade de Vigo», debe dicir: «4. Máster universitario en Economía pola Universidade da Coruña, a Universidade de Santiago de Compostela e a Universidade de Vigo».
CORRECCIÓN DE ERROS. Orde do 26 de abril de 2023 pola que se aproban as bases e a convocatoria para a concesión, en réxime de concorrencia competitiva, das axudas na área de influencia socioeconómica do Parque Nacional Marítimo-Terrestre das Illas Atlánticas de Galicia, para o ano 2023 (código de procedemento MT821A).
Consellería de Medio Ambiente, Territorio e Vivenda — III. Outras disposicións — 11/09/2023

Advertido un erro material na publicación da referida orde, publicada no DOG número 88, do martes 9 de maio de 2023, realízase a seguinte corrección:
Na páxina 28608, no punto 4 do artigo 4, elimínase o «Criterio III: avaliación segundo a calidade da proposta».
RESOLUCIÓN do 5 de setembro de 2023, da Secretaría Xeral Técnica e do Patrimonio da Consellería de Facenda e Administración Pública, pola que se dá publicidade aos convenios de colaboración subscritos no segundo cuadrimestre do ano 2023.
Consellería de Facenda e Administración Pública — III. Outras disposicións — 11/09/2023

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos pola Consellería de Facenda e Administración Pública nos meses de maio, xuño, xullo e agosto do ano 2023, que se incorpora como anexo a esta resolución.
Santiago de Compostela, 5 de setembro de 2023
CORRECCIÓN DE ERROS. Resolución do 29 de agosto de 2023, da Dirección Xeral de Xustiza, pola que se aproban as listaxes provisionais das solicitudes admitidas e excluídas correspondentes ás axudas do fondo de acción social do ano 2023 para o persoal ao servizo da Administración de xustiza con destino na Comunidade Autónoma de Galicia.
Vicepresidencia Primeira e Consellería de Presidencia, Xustiza e Deportes — III. Outras disposicións — 06/09/2023

Advertido erro na resolución publicada no Diario Oficial de Galicia núm. 168, do martes 5 de setembro de 2023, substitúese o seu contido polo seguinte:
De conformidade co establecido no punto 4 da Resolución do 29 de maio de 2023, da Dirección Xeral de Xustiza, pola que se dá publicidade á convocatoria e aos criterios de repartición do fondo de acción social do ano 2023 para o persoal ao servizo da Administración de xustiza con destino na Comunidade Autónoma de Galicia, esta dirección xeral
Primeiro. Aprobar as listaxes provisionais das solicitudes admitidas e excluídas.
Por causa do carácter persoal dos datos vinculados a estas, o acceso por parte da persoa interesada á información relativa á admisión ou exclusión provisional da súa solicitude realizarase a través da OPAX, co seu certificado dixital recoñecido ou co usuario e contrasinal.
Segundo. As persoas interesadas terán un prazo de dez días hábiles contados desde o día seguinte ao da publicación da presente resolución no Diario Oficial de Galicia para formular as reclamacións que consideren oportunas e emendar os defectos da exclusión provisional.
Contra esta resolución, que esgota a vía administrativa, poderase interpor recurso contencioso-administrativo no prazo de dous meses desde o día seguinte ao da súa publicación, ou ben recurso potestativo de reposición no prazo dun mes ante este centro directivo.
Santiago de Compostela, 29 de agosto de 2023
CORRECCIÓN DE ERROS. Decreto 50/2023, do 11 de maio, polo que se modifica o Estatuto da entidade pública empresarial Augas de Galicia, aprobado polo Decreto 32/2012, do 12 de xaneiro.
Consellería de Infraestruturas e Mobilidade — I. Disposicións xerais — 10/08/2023

Advertido un erro no citado decreto publicado no
Diario Oficial de Galicia
número 100, do 29 de maio de 2023, cómpre facer as seguintes correccións:
Na páxina 32005, nas alíneas b) e c) do artigo 24.1, onde di:
«b) Zona hidrográfica de Galicia Centro, con sede na cidade de Santiago de Compostela, que abarca os sistemas de explotación parciais 5 ao 9, este incluído.
c) Zona hidrográfica de Galicia Norte, con sede na cidade da Coruña, que abarca os sistemas de explotación parciais 10 ao 16, este incluído».
Debe dicir:
«b) Zona hidrográfica de Galicia Centro, con sede na cidade de Santiago de Compostela, que abarca os sistemas de explotación parciais 5 ao 8, este incluído.
c) Zona hidrográfica de Galicia Norte, con sede na cidade da Coruña, que abarca os sistemas de explotación parciais 9 ao 16, este incluído».
RESOLUCIÓN do 17 de xullo de 2023, da Dirección Xeral de Relacións Institucionais e Parlamentarias, pola que se ordena a publicación do Acordo do 7 de xullo de 2023, da Comisión Bilateral de Cooperación Administración Xeral do Estado-Comunidade Autónoma de Galicia, en relación coa Lei de Galicia 7/2022, do 27 de decembro, de medidas fiscais e administrativas.
Vicepresidencia Primeira e Consellería de Presidencia, Xustiza e Deportes — III. Outras disposicións — 06/09/2023

Conforme o establecido no artigo 33 da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta dirección xeral dispón a publicación no
Diario Oficial de Galicia
do acordo que figura como anexo a esta resolución.
Santiago de Compostela, 17 de xullo de 2023
A Comisión Bilateral de Cooperación Administración Xeral do Estado-Comunidade Autónoma de Galicia adoptou o seguinte acordo:
1º. De conformidade coas negociacións previas celebradas polo grupo de traballo constituído en cumprimento do previsto no Acordo da Comisión Bilateral de Cooperación Administración Xeral da Estado-Comunidade Autónoma de Galicia, para o estudo e proposta de solución das discrepancias competenciais manifestadas sobre os artigos 10, 11, 46 e a disposición transitoria primeira da Lei 7/2022, do 27 de decembro, de medidas fiscais e administrativas, ambas as partes considéranas solucionadas no que ao precepto obxecto do presente acordo se refire, conforme os seguintes compromisos:
Ambas as partes acordan interpretar o artigo 46 da Lei 7/2022, do 27 de decembro, de medidas fiscais e administrativas, que introduce unha nova disposición adicional sétima na Lei 8/2009, do 22 de decembro, pola que se regula o aproveitamento eólico en Galicia e se crean o canon eólico e o Fondo de Compensación Ambiental, no sentido de que a «declaración en que faga constar que o proxecto cumpre con todos os requisitos para a autorización a excepción do permiso de acceso e conexión» prevista nela será emitida polo órgano substantivo para os únicos efectos de que o promotor poida coñecer o estado de tramitación do expediente en aplicación do dereito previsto no artigo 53.1.a) da Lei 39/2015, do 1 de outubro, do procedemento administrativo común das administracións públicas.
Así mesmo, ambas as partes acordan interpretar que esta «declaración» carece de efectos xurídicos tanto procedementais como substantivos en relación co procedemento de autorización previsto no artigo 53 da Lei 24/2013, do 26 de decembro, do sector eléctrico, relativo á autorización de instalacións de transporte, distribución, produción e liñas directas.
2º. En razón do acordo alcanzado, ambas as partes consideran resoltas as discrepancias manifestadas e concluídas as controversias expostas no que ao precepto obxecto do presente acordo se refire.
3º. Comunicar este acordo ao Tribunal Constitucional para os efectos previstos no artigo 33.2 da Lei orgánica 2/1979, do 3 de outubro, do Tribunal Constitucional, así como publicalo no
Boletín Oficial del Estado
e no
Diario Oficial de Galicia
.
RESOLUCIÓN do 31 de xullo de 2023, da Secretaría Xeral da Igualdade, pola que se dá publicidade ás axudas concedidas ao abeiro da Resolución do 30 de decembro de 2022, da Secretaría Xeral da Igualdade, pola que se establecen as bases que rexerán a concesión de subvencións a entidades sen ánimo de lucro para programas de deseño e implementación de itinerarios personalizados e accións específicas que favorezan a inserción sociolaboral de mulleres en situación de violencia de xénero na Comunidade Autónoma de Galicia, e se procede á súa convocatoria para o ano 2023 (Diario Oficial de Galicia número 20, do 30 de xaneiro).
Consellería de Promoción do Emprego e Igualdade — III. Outras disposicións — 10/08/2023

En cumprimento do disposto no artigo 15 da Lei 9/2007, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas ao abeiro da Resolución do 30 de decembro de 2022, da Secretaría Xeral da Igualdade, pola que se establecen as bases que rexerán a concesión de subvencións a entidades sen ánimo de lucro para programas de deseño e implementación de itinerarios personalizados e accións específicas que favorezan a inserción sociolaboral de mulleres en situación de violencia de xénero na Comunidade Autónoma de Galicia, e se procede á súa convocatoria para o ano 2023 (DOG núm. 20, do 30 de xaneiro), que se indican no anexo, cun importe total concedido de 677.437,68 euros, con cargo á aplicación 11.20.313D.481.2 (código de proxecto 2018 000112).
A dita partida orzamentaria finánciase con fondos finalistas do Estado, que os orzamentos xerais do Estado destinan ao desenvolvemento ou ampliación das medidas recollidas no Pacto de Estado contra a violencia de xénero.
Santiago de Compostela, 31 de xullo de 2023
RESOLUCIÓN do 31 de xullo de 2023, da Secretaría Xeral da Igualdade, pola que se dá publicidade ás axudas concedidas ao abeiro da Resolución do 30 de decembro de 2022, da Secretaría Xeral da Igualdade, pola que se establecen as bases que rexerán a concesión de subvencións a entidades de iniciativa social sen ánimo de lucro, para o desenvolvemento de proxectos de atención social integral dirixidos a persoas en situación de explotación sexual, preferentemente inmigrantes e/ou vítimas de trata de seres humanos con fins de explotación sexual e/ou laboral, na Comunidade Autónoma de Galicia, cofinanciadas polo Fondo Social Europeo Plus no marco do Programa FSE+ Galicia 2021-2027, e se procede á súa convocatoria para o ano 2023 (código de procedemento SI431A).
Consellería de Promoción do Emprego e Igualdade — III. Outras disposicións — 10/08/2023

En cumprimento do disposto no artigo 15 da Lei 9/2007, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas ao abeiro da Resolución do 30 de decembro de 2022, da Secretaría Xeral da Igualdade, pola que se establecen as bases que rexerán a concesión de subvencións a entidades de iniciativa social sen ánimo de lucro, para o desenvolvemento de proxectos de atención social integral dirixidos a persoas en situación de explotación sexual, preferentemente inmigrantes e/ou vítimas de trata de seres humanos con fins de explotación sexual e/ou laboral, na Comunidade Autónoma de Galicia, cofinanciadas polo Fondo Social Europeo Plus no marco do Programa FSE+ Galicia 2021-2027, e se procede á súa convocatoria para o ano 2023 (código de procedemento SI431A), que se indican no anexo, cun importe total de 449.996,62 euros, con cargo á aplicación 11.20.313D.481.1 dos orzamentos xerais da Comunidade Autónoma de Galicia para o exercicio 2023.
Santiago de Compostela, 31 de xullo de 2023
RESOLUCIÓN do 14 de xullo de 2023, da Dirección Xeral de Relacións Laborais, pola que se dispón a inscrición no rexistro e a publicación da acta do acordo de prorrogar a adhesión do persoal da Fundación Pública Galega de Medicina Xenómica ao Convenio colectivo para o persoal laboral do sector sanitario de Galicia xestionado por fundacións públicas sanitarias ou empresas públicas ata o 31 de decembro de 2023.
Consellería de Promoción do Emprego e Igualdade — III. Outras disposicións — 10/08/2023

Visto o texto da acta do acordo de prorrogar a adhesión do persoal da Fundación Pública Galega de Medicina Xenómica ao Convenio colectivo para o persoal laboral do sector sanitario de Galicia xestionado por fundacións públicas sanitarias ou empresas públicas ata o 31 de decembro de 2023, que se subscribiu con data do 31 de maio de 2023 entre a representación da Fundación e o Comité de Empresa, e de conformidade co disposto no artigo 90, números 2 y 3, do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios colectivos, acordos colectivos de traballo e plans de igualdade.
Esta dirección xeral de relacións laborais,
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia (Regcon), creado mediante a Orde do 29 de outubro de 2010 (DOG nº 222, do 18 de novembro).
Segundo. Dispoñer a súa publicación no
Diario Oficial de Galicia
.
Asistentes:
Pola Fundación:
Ángel Carracedo Álvarez, director executivo.
María Torres Español, técnica de calidade.
Rosario Royo Martel, directora de RRHH de Galaria.
Antonio Andreu Vázquez, responsable de relacións laborais de Galaria.
Víctor Gallego Vincent, subdirector xeral de Réxime Xurídico e Relacións Laborais en calidade de asesor.
Carmen Guillermo López, en calidade de asesora.
Polo Comité de Empresa:
Rocío Álvarez, CC.OO.
Vanessa Álvarez, CIG.
Margarita Formoso, CIG.
Emilio Nogueira, CCOO.
Eva Esteban, CSIF.
Miguel Tizón, en calidade de asesor.
En Santiago, sendo as 9.30 horas do 31 de maio de 2023, reúnense a representación da Fundación e o Comité de Empresa, en sesión extraordinaria, coa seguinte orde do día:
1) Prórroga da adhesión ao «Convenio colectivo para o persoal laboral do sector sanitario de Galicia xestionado por fundacións públicas sanitarias ou empresas públicas»…
…Finalmente acórdase por maioría da representación sindical dos traballadores a prórroga da adhesión ao «Convenio colectivo para o persoal laboral do sector sanitario de Galicia xestionado por fundacións públicas sanitarias ou empresas públicas» ata o 31 de decembro de 2023, co voto particular en contra da representante do CSIF...
E sen máis asuntos que tratar, dáse por finalizada a reunión.
Santiago de Compostela, 31 de maio de 2023
RESOLUCIÓN do 31 de xullo de 2023, da Dirección Xeral de Desenvolvemento Pesqueiro, pola que se dá publicidade das axudas concedidas ao abeiro da Orde do 21 de decembro de 2022 pola que se establecen as bases reguladoras xerais e a convocatoria para o ano 2023 para a concesión, en réxime de concorrencia competitiva, de axudas a proxectos colectivos, financiados polo Fondo Europeo Marítimo e de Pesca (FEMP), para a conservación e restauración da biodiversidade e dos ecosistemas mariños no marco de actividades marisqueiras sustentables, tramitada como expediente anticipado de gasto (código de procedemento PE209B).
Consellería do Mar — III. Outras disposicións — 14/08/2023

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto 1.b), da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións outorgadas con expresión da convocatoria, programa e crédito orzamentario a que se imputen, beneficiario, cantidade concedida e finalidade ou finalidades da subvención.
En consecuencia,
Ordenar a publicación no
Diario Oficial de Galicia
das axudas concedidas con cargo á Orde do 21 de decembro de 2022 pola que se establecen as bases reguladoras xerais e a convocatoria para o ano 2023 para a concesión, en réxime de concorrencia competitiva, de axudas a proxectos colectivos, financiados polo Fondo Europeo Marítimo e de Pesca (FEMP), para a conservación e restauración da biodiversidade e dos ecosistemas mariños no marco de actividades marisqueiras sustentables, tramitada como expediente anticipado de gasto (código de procedemento PE209B).
Santiago de Compostela, 31 de xullo de 2023
1. Finalidade: axudas a proxectos colectivos que contribúan á conservación e restauración da biodiversidade e dos ecosistemas mariños no marco de actividades marisqueiras sustentables.
2. Financiamento: aplicación orzamentaria 15.03.723A.770.1, proxecto contable 2016.00293, cofinanciada nun 75 % polo Fondo Europeo Marítimo e de Pesca (FEMP) e nun 25 % pola Comunidade Autónoma.
3. Beneficiarios e axudas concedidas:
EXTRACTO da Orde do 28 de xullo de 2023 pola que se regulan as bases e a convocatoria para o ano 2023 das axudas, en réxime de concorrencia non competitiva, da compensación á frota pesqueira galega polas consecuencias da guerra de Ucraína, cofinanciadas ao 75 % polo Fondo Europeo Marítimo e de Pesca (código de procedemento PE107F).
Consellería do Mar — III. Outras disposicións — 14/08/2023

BDNS (Identif:): 712074.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro.
Persoas beneficiarias
Poderán ser beneficiarias das axudas de compensación á frota pesqueira galega polas consecuencias da guerra de Ucraína, sen prexuízo de reunir os demais requisitos establecidos nas bases reguladoras, as persoas armadoras de embarcacións que teñan o seu porto base en Galicia, a licenza en vigor e estean de alta na lista terceira do Rexistro Xeral da Frota Pesqueira e no Rexistro de Buques Pesqueiros da Comunidade Autónoma de Galicia.
Segundo.
Finalidade
Esta orde ten por finalidade compensar os efectos, na frota pesqueira galega da 3ª lista do Rexistro de Buques e Empresas Navieiras, da subida do prezo do gasóleo producida como consecuencia da guerra de Ucraína.
Terceiro.
Bases reguladoras
Orde do 28 de xullo de 2023 pola que se regulan as bases e a convocatoria para o ano 2023 das axudas, en réxime de concorrencia non competitiva, da compensación á frota pesqueira galega polas consecuencias da guerra de Ucraína, cofinanciadas ao 75 % polo Fondo Europeo Marítimo e de Pesca (código de procedemento PE107F).
Cuarto.
Importe
As axudas concederanse con cargo á aplicación orzamentaria 15.02.723B.770.2, código de proxecto 202300186, dos orzamentos xerais da Comunidade Autónoma de Galicia para o ano 2023.
O importe máximo das axudas que se conceden no antedito exercicio orzamentario ascenderá a 3.626.568 €.
Quinto.
Prazo de presentación de solicitudes
Un mes contado a partir do día seguinte ao da publicación desta orde no
Diario Oficial de Galicia
.
Santiago de Compostela, 28 de xullo de 2023
RESOLUCIÓN do 27 de xullo de 2023 pola que se dá publicidade da prórroga da vixencia do encargo á empresa pública Empresa de Transformación Agraria, S.A., S.M.E., M.P. (Tragsa), como medio propio personificado, da execución da obra de reforma da zona de consultas externas do Hospital Comarcal de Valdeorras (Ourense).
Consellería de Sanidade — III. Outras disposicións — 14/08/2023

De conformidade co previsto no artigo 8 da Lei 19/2013, do 9 de setembro, de transparencia, acceso á información pública e bo goberno, e o artigo 16 da Lei 1/2016, do 18 de xaneiro, de transparencia e bo goberno, dáse publicidade da prórroga que presenta as seguintes características:
I. Mediante a Resolución do 19 de xullo de 2022, do conselleiro de Sanidade e presidente do Servizo Galego de Saúde (DOG núm. 155, do 17 de agosto), encargouse á empresa pública Empresa de Transformación Agraria, S.A., S.M.E., M.P. (Tragsa), como medio propio personificado e servizo técnico, a execución da obra de reforma da zona de consultas externas do Hospital Comarcal de Valdeorras (Ourense).
II. De conformidade co establecido na condición básica número 4. «Duración», o encargo tiña prevista unha vixencia de doce meses a partir da súa aprobación e poderán ser acordadas as prórrogas do prazo de execución que sexan necesarias sempre e cando estivesen xustificadas as causas do atraso e sen que supuxese en ningún caso incremento do importe total do encargo.
III. Mediante o escrito do 5 de xullo de 2023, asinado polo representante de Tragsa e polos directores de obra e de execución, solicítase unha prórroga ata o vindeiro 31 de decembro de 2023, debido á necesidade de realizar unha modificación do proxecto inicial para implementar as modificacións necesarias para que a fase 1 e a fase 2 do encargo conten con instalacións de electricidade, iluminación, megafonía, climatización, detección de incendios, voz e datos que se axusten ás necesidades actuais do hospital e á normativa vixente, modificación que ineludiblemente alterou os prazos de execución das obras.
IV. Á vista destas circunstancias, mediante a Resolución do 18 de xullo de 2023, prorrógase ata o vindeiro 31 de decembro de 2023 a vixencia do encargo á empresa pública Empresa de Transformación Agraria, S.A., S.M.E., M.P. (Tragsa), como medio propio personificado e servizo técnico, da execución da obra de reforma da zona de consultas externas do Hospital Comarcal de Valdeorras (Ourense), mantendo inalteradas o resto das condicións previstas para o encargo na Resolución do 19 de xullo de 2022.
Santiago de Compostela, 27 de xullo de 2023
RESOLUCIÓN do 4 de agosto de 2023, da Subdirección Xeral de Xestión Deportiva da Secretaría Xeral para o Deporte, pola que se fan públicas as listaxes de solicitudes suxeitas a emenda, as solicitudes inadmitidas e as solicitudes admitidas, presentadas ao abeiro da Orde do 6 de xuño de 2023 pola que se establecen as bases reguladoras para a concesión de subvencións, de carácter plurianual e en réxime de concorrencia competitiva, dirixidas a entidades deportivas para a construción, reforma, reparación, adecuación ou mellora de instalacións deportivas, e se convoca para os anos 2023 e 2024 (código de procedemento DE401D).
Vicepresidencia Primeira e Consellería de Presidencia, Xustiza e Deportes — III. Outras disposicións — 17/08/2023

De conformidade co disposto no artigo 8 das bases recollidas na Orde do 6 de xuño de 2023 pola que se establecen as bases reguladoras para a concesión de subvencións, de carácter plurianual e en réxime de concorrencia competitiva, dirixidas a entidades deportivas para a construción, reforma, reparación, adecuación ou mellora de instalacións deportivas, e se convocan para os anos 2023 e 2024 (DOG núm. 116, do 20 de xuño), tras seren recibidas as solicitudes e rematada a fase de revisión da documentación achegada e de comprobación do grao de cumprimento dos requisitos establecidos na dita orde, esta Subdirección Xeral de Xestión Deportiva,
Primeiro. Publicar a listaxe de solicitudes de actuación que se deberán emendar por presentar a documentación incompleta ou con erros. Tal relación vén recollida por provincias no anexo I desta resolución.
Segundo. Publicar a listaxe de solicitudes de actuación admitidas para baremar. Tal relación vén recollida no anexo II desta resolución.
Terceiro. Recordar que, segundo o artigo 4 da Orde do 6 de xuño de 2023, para ser beneficiarias desta subvención as entidades deportivas solicitantes teñen que estar inscritas no Rexistro de entidades deportivas de Galicia e ter, con carácter previo á resolución de concesión da axuda, as súas instalacións inscritas no Rexistro de Instalacións Deportivas de Galicia, consonte o establecido no Decreto 52/2022, do 28 de abril, polo que se crea e regula o Rexistro de Instalacións Deportivas de Galicia (DOG núm. 91, do 11 de maio). No caso de non ser así, a súa solicitude de subvención sería finalmente inadmitida.
Cuarto. Estas listaxes tamén serán publicadas na páxina web da Secretaría Xeral para o Deporte https://deporte.xunta.gal/
Quinto. Os interesados poderán formular reclamacións, emendar erros e a falta de documentación no prazo de dez (10) días hábiles, contados desde o día seguinte ao da notificación desta resolución. Transcorrido este prazo sen que se emenden as deficiencias, considerarase que o/a interesado/a desiste da súa petición, de conformidade co establecido no artigo 68 da Lei 39/2015, do 1 de outubro, do procedemento administrativo común das administracións públicas, e logo da correspondente resolución, nos termos previstos no artigo 21 da dita lei.
Santiago de Compostela, 4 de agosto de 2023
EXTRACTO da Orde do 25 de agosto de 2023 pola que se establecen as bases que rexen os premios do programa Xuventude Crea e se procede á súa convocatoria para o ano 2023 (código de procedemento BS310Q).
Consellería de Política Social e Xuventude — III. Outras disposicións — 01/09/2023

BDNS (Identif.): 714353.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index).
Primeiro. Persoas destinatarias
Serán destinatarias da convocatoria as persoas galegas ou residentes en Galicia, non profesionais, con idades comprendidas entre os 16 e os 30 anos de idade feitos no ano 2023, agás o establecido no capítulo II para cada especialidade.
Enténdese por profesional aquela persoa que mantén unha relación contractual permanente ou ocasional con algunha empresa vinculada á especialidade concreta na cal solicita participar levando a cabo traballos directamente relacionados con ela, ou que está dada de alta como autónoma nunha actividade que teña unha relación directa coa citada especialidade.
Salvo no caso das especialidades de cociña, creación de videoxogos, danza moderna, música, teatro e videocreación, a participación será sempre a título individual.
Aquelas persoas que gañasen o primeiro premio dunha especialidade das convocadas na edición do ano anterior non poderán participar na mesma especialidade na presente convocatoria.
Segundo. Obxecto
O obxecto é establecer as bases que rexen a concesión dos premios do programa Xuventude Crea e convocalos para o ano 2023.
Terceiro. Bases reguladoras
Orde do 25 de agosto de 2023 pola que se establecen as bases que rexen os premios do programa Xuventude Crea e se procede á súa convocatoria para o ano 2023 (código de procedemento BS310Q).
Cuarto. Importe
Destínase un crédito de 93.050 € con cargo á aplicación orzamentaria 13.06.313A.480.10.
Quinto. Prazo de presentación de solicitudes
O prazo de presentación de solicitudes será dun mes contado desde o día seguinte ao da publicación desta orde no
Diario Oficial de Galicia
.
Sexto. Outros datos
Especialidades dos premios do programa Xuventude Crea:
a) Artes plásticas.
b) Arte urbana.
c) Banda deseñada.
d) Cociña.
e) Creación de videoxogos.
f) Danza moderna.
g) Deseño de xoias.
h) Fotografía.
i) Moda.
j) Música.
k) Novela curta.
l) Poesía.
ll) Teatro.
m) Videocreación.
Premios por cada unha das especialidades:
Un primeiro premio de 3.000 €.
Un segundo premio de 1.500 €.
Un terceiro premio de 1.000 €.
Un premio especial de 1.000 € para a modalidade de música clásica da especialidade de música.
Poderanse outorgar mencións de honra, que carecerán de dotación económica, nas diferentes especialidades a aquelas obras que conseguisen chegar á fase final en relación coas especialidades que establezan a dita fase a que acceden as persoas concursantes finalistas seleccionadas e que, coa avaliación da Comisión de Selección, acaden a suficiente calidade.
Santiago de Compostela, 25 de agosto de 2023
ORDE do 1 de agosto de 2023 pola que se modifica a composición do Consello Social da Universidade de Vigo.
Consellería de Cultura, Educación, Formación Profesional e Universidades — II. Autoridades e persoal — 11/08/2023

Mediante Resolución do 14 de xuño de 2021 (DOG do 25 de xuño) fíxose pública a composición dos consellos sociais das universidades do Sistema universitario de Galicia.
A Lei 6/2013, do 13 de xuño, do Sistema universitario de Galicia, establece que o Consello Social estará integrado por un máximo de trinta e unha persoas membros.
O artigo 77.3 da citada Lei 6/2013 establece que «a representación dos intereses sociais no consello social corresponde a personalidades da vida cultural, profesional, económica, laboral ou social, de acordo coa seguinte distribución: o presidente ou presidenta do consello social; seis membros designados polo Parlamento de Galicia; seis membros designados pola Xunta de Galicia; un membro designado por cada un dos sindicatos máis representativos no territorio da Comunidade Autónoma de Galicia; catro membros designados polas organizacións empresariais máis representativas dos sectores estratéxicos da economía galega na área de influencia da universidade; un membro designado polas corporacións dos municipios en que se sitúan os campus; un membro designado pola asociación de antigos alumnos de cada unha das universidades, un membro designado polos colexios profesionais, a través da súa entidade asociativa máis representativa, vinculados coa oferta formativa de cada unha das universidades».
Con data do 29 de xullo de 2023 o Consello Social da Universidade de Vigo comunica á Consellería de Cultura, Educación, Formación Profesional e Universidades, que o Concello de Pontevedra, na sesión ordinaria do 7 de xullo de 2023, acordou aprobar a designación de Demetrio Gómez Xunqueira como representante do Concello de Pontevedra no Consello Social da Universidade de Vigo, en substitución de César Enrique Martínez Gómez.
De acordo co establecido no artigo 78 da cita Lei 6/2013, do 13 de xuño, xúntase declaración xurada de compatibilidade do novo membro.
A condición de persoa membro do consello social adquírese unha vez cumpridos os requisitos de designación, nomeamento e publicación no
Diario Oficial de Galicia
, e produce efectos a partir desa data.
O artigo 77.4 da Lei 6/2023, do 13 de xuño, establece que «os acordos de designación de membros do consello social seranlle comunicados á persoa titular da consellería competente en materia de universidades, quen procederá ao seu nomeamento mediante orde da súa consellería».
Por todo iso,
Artigo único
Nomear a Demetrio Gómez Xunqueira como representante do Concello de Pontevedra no Consello Social da Universidade de Vigo, en substitución de César Enrique Martínez Gómez.
Disposición derradeira
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 1 de agosto de 2023
RESOLUCIÓN do 29 de agosto de 2023, da Dirección Xeral de Xustiza, pola que se aproban as listaxes provisionais das solicitudes admitidas e excluídas correspondentes ás axudas do fondo de acción social do ano 2023 para o persoal ao servizo da Administración de xustiza con destino na Comunidade Autónoma de Galicia.
Vicepresidencia Primeira e Consellería de Presidencia, Xustiza e Deportes — III. Outras disposicións — 05/09/2023

A Xunta de Goberno Local, na sesión que tivo lugar o día 24 de maio de 2023, acordou aprobar inicialmente o Plan parcial do sector de solo urbanizable delimitado S-5.I, formulado pola entidade mercantil Avento Consultores Inmobiliarios, S.L., representada por Alejandro Extremera Díez.
Así mesmo, acordou significar que esta aprobación inicial determina automaticamente, pola aplicación do disposto nos artigos 47.2 da Lei 2/2016, do 10 de febreiro, do solo de Galicia (LSG), e 86.2 do Decreto 143/2016, do 22 de setembro, polo que se aproba o seu regulamento, a suspensión do procedemento do outorgamento de licenzas de parcelación de terreos, edificación e demolición no ámbito territorial afectado pola modificación da delimitación deste sector S-5.I na estrema coa rúa dos Carpinteiros, segundo se grafía na planimetría do Plan parcial. Esta suspensión terá unha duración máxima de dous años e extinguirase, en calquera caso, coa aprobación definitiva do Plan parcial.
Conforme o previsto nas disposicións vixentes, sométese a información pública polo prazo de dous meses durante o cal poderá ser examinado o contido íntegro do documento aprobado no seguinte enderezo electrónico:
https://treboada.lugo.gal/index.php/s/2mJCWdkacpbCc6a
Así mesmo, signifícase que durante o indicado prazo poderán presentarse neste concello as alegacións e suxestións que se desexen.
Para calquera dúbida ou aclaración poderán dirixirse ao Servizo Municipal de Urbanismo en xornada laboral entre as 10.00 e as 14.00 horas (rolda da Muralla, nº 197, 1º andar).
Lugo, 29 de agosto de 2023
RESOLUCIÓN do 23 de agosto de 2023, da Secretaría Xeral de Apoio ao Emprego, Traballo Autónomo e Economía Social, pola que se dá publicidade das axudas concedidas ao abeiro da Orde do 22 de febreiro de 2021 pola que se establecen as bases reguladoras do Programa I de Hostalaría, de apoio ao sector da hostalaría (TR500C), e do Programa II Outras actividades pechadas (TR500D), e se procede á súa convocatoria para 2021.
Consellería de Promoción do Emprego e Igualdade — III. Outras disposicións — 05/09/2023

En cumprimento do disposto no artigo 15.1 da Lei 9/2007, de 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas con cargo as aplicacións orzamentarias 11.04.322C.470.11 e 11.04.322C.470.6 da Orde do 22 de febreiro de 2021 pola que se establecen as bases reguladoras do Programa I de Hostalaría, de apoio ao sector da hostalaría (TR500C) e do Programa II Outras actividades pechadas (TR500D), e se procede á súa convocatoria para 2021.
Na web publicaranse as listaxes de concesión das axudas, con indicación da convocatoria, da persoa beneficiaria e da cantidade concedida da subvención outorgada. As persoas interesadas poden acceder á dita web na seguinte ligazón:
https://empregoeigualdade.xunta.gal/plans-de-rescate/persoas-e-entidades-beneficiarias
Santiago de Compostela, 23 de agosto de 2023
RESOLUCIÓN do 26 de xullo de 2023 pola que se fan públicas as subvencións concedidas ao abeiro da Resolución do 30 de decembro de 2022 pola que se aproban as bases reguladoras para a concesión de axudas, en réxime de concorrencia competitiva, para a mellora do estado das instalacións de tratamento e almacenamento da auga de comunidades de usuarios de abastecemento para consumo humano na Comunidade Autónoma de Galicia e se convocan para o ano 2023, mediante tramitación anticipada de gasto (código de procedemento AU232A).
Augas de Galicia — III. Outras disposicións — 11/08/2023

O 25 de xaneiro de 2023 publicouse no
Diario Oficial de Galicia
a Resolución do 30 de decembro de 2022 pola que se aproban as bases reguladoras para a concesión de axudas, en réxime de concorrencia competitiva, para a mellora do estado das instalacións de tratamento e almacenamento da auga de comunidades de usuarios de abastecemento para consumo humano na Comunidade Autónoma de Galicia e se convocan para o ano 2023, mediante tramitación anticipada de gasto (código de procedemento AU232A).
O 6 de xuño de 2023, a Dirección de Augas de Galicia, por delegación da Presidencia de Augas de Galicia (disposición adicional única da Resolución do 30 de decembro de 2022, DOG do 25 de xaneiro de 2023), resolveu ampliar o crédito orzamentario da convocatoria de referencia, establecendo un crédito de 570.692,11 €.
O 12 de xuño de 2023, a Dirección de Augas de Galicia, por delegación da Presidencia de Augas de Galicia, ditou as resolucións de concesión de axudas aos beneficiarios que se indican no anexo I.
Logo da aceptación das renuncias presentadas polos beneficiarios que se indican no anexo II, a Dirección de Augas de Galicia, por delegación da Presidencia de Augas de Galicia, ditou resolución de nova concesión de subvencións, que se indican no anexo III.
Segundo o recollido na Resolución do 30 de decembro de 2022 citada, debe publicarse no
Diario Oficial de Galicia
e na páxina web de Augas de Galicia a relación das subvencións concedidas.
As subvencións fináncianse con cargo á conta financeira 6568 (subvencións de capital a familias e institucións sen fins de lucro) da entidade pública empresarial Augas de Galicia, proxecto de gasto de axudas para as melloras de pequenos abastecementos no ámbito rural e apoio ás comunidades de usuarios.
De conformidade co previsto no artigo 13 da Resolución do 30 de decembro de 2022, xa citada,
Publicar no
Diario Oficial de Galicia
e na páxina web oficial de Augas de Galicia a relación das entidades beneficiarias e o importe das axudas concedidas.
Santiago de Compostela, 26 de xullo de 2023
Subvencións concedidas pola Resolución da Dirección de Augas de Galicia do 12 de xuño de 2023:
Renuncias á subvención concedida pola Resolución da Dirección de Augas de Galicia do 12 de xuño de 2023:
Subvencións concedidas pola Resolución da Dirección de Augas de Galicia do 14 de xullo de 2023:
RESOLUCIÓN do 31 de xullo de 2023, da Dirección Xeral de Desenvolvemento Pesqueiro, pola que se dá publicidade das axudas concedidas ao abeiro da Orde do 22 de decembro de 2022 pola que se establecen as bases reguladoras e a convocatoria para o ano 2023 para a concesión, en réxime de concorrencia competitiva, de axudas para proxectos colectivos de modernización das infraestruturas dos portos pesqueiros, das lonxas ou establecementos autorizados para a primeira venda de produtos pesqueiros e dos lugares de desembarque, para a mellora da eficiencia enerxética, da protección do ambiente, da seguridade e as condicións de traballo, e da calidade e do control e rastrexabilidade dos produtos desembarcados da pesca, cofinanciada polo Fondo Europeo Marítimo e de Pesca (FEMP) e tramitada como expediente anticipado de gasto (código de procedemento PE209G) (Diario Oficial de Galicia número 9, do 13 de xaneiro de 2023).
Consellería do Mar — III. Outras disposicións — 11/08/2023

De conformidade co establecido no artigo 15.1 da Lei 9/2007, do 13 de xuño, de subvencións de Galicia, e no artigo 17.1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude,
Ordenar a publicación no
Diario Oficial de Galicia
das axudas concedidas (anexo) na convocatoria de 2023, con cargo á aplicación orzamentaria 15.03.514A.781.0 para o financiamento de proxectos colectivos, cofinanciadas nun 75 % polo Fondo Europeo Marítimo e de Pesca (FEMP) e no 25 % pola Comunidade Autónoma, de modernización das infraestruturas dos portos pesqueiros, das lonxas ou dos establecementos autorizados para a primeira venda de produtos pesqueiros e dos lugares de desembarque, para a mellora da eficiencia enerxética, da protección do ambiente, da seguridade e das condicións de traballo, e da calidade e do control e da rastrexabilidade dos produtos desembarcados da pesca.
Santiago de Compostela, 31 de xullo de 2023
RESOLUCIÓN do 6 de setembro de 2023, da Secretaría Xeral da Emigración, pola que se dá publicidade dos convenios de colaboración subscritos por esta secretaría xeral no segundo cuadrimestre de 2023.
Presidencia da Xunta de Galicia — III. Outras disposicións — 14/09/2023

O artigo 15.2 da Lei 1/2016, do 18 de xaneiro, de transparencia e bo goberno, imponlle a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo 1
Dar publicidade da relación dos convenios subscritos pola Secretaría Xeral da Emigración nos meses de maio, xuño, xullo e agosto do ano 2023, que se incorpora como anexo I a esta resolución.
Artigo 2
Para os efectos de completar a Resolución da Secretaría Xeral da Emigración, do 19 de maio de 2023, pola que se dá publicidade dos convenios de colaboración subscritos por esta secretaría xeral no primeiro cuadrimestre de 2023 (DOG núm. 106, do 6 de xuño de 2023), dáse publicidade do convenio de colaboración pendente de publicar subscrito no primeiro cuadrimestre de 2023 e que se incorpora como anexo II a esta resolución.
Santiago de Compostela, 6 de setembro de 2023
ORDE do 4 de setembro de 2023 pola que se modifica a autorización, por cambio de titularidade, do centro privado Sonrisas y Lágrimas, da Illa de Arousa.
Consellería de Cultura, Educación, Formación Profesional e Universidades — III. Outras disposicións — 14/09/2023

Mediante escritura pública notarial, a congregación Hijas de la Caridad de San Vicente de Paul, titular do centro privado (CPR) Sonrisas y Lágrimas, da Illa de Arousa, cede a súa titularidade ao Arcebispado de Santiago.
De conformidade coa solicitude de cambio de titularidade formulada e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Cambio de titularidade
Autorizar a modificación da autorización por cambio de titularidade do CPR Sonrisas y Lágrimas, da Illa de Arousa, código do centro 36013801, a favor do Arcebispado de Santiago, con efectos do 1 de setembro de 2023.
O cambio de titularidade non afectará o réxime de funcionamento do centro.
Artigo 2. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teñan que modificarse calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 4 de setembro de 2023
ORDE do 7 de setembro de 2023 pola que se amplía o prazo de xustificación das subvencións convocadas ao abeiro da Orde do 23 de febreiro de 2023 pola que se establecen as bases reguladoras para a concesión, en réxime de concorrencia competitiva, de subvencións para a transformación dixital e modernización do sector comercial e artesanal, e se procede á súa convocatoria para o ano 2023 (código de procedemento CO300C).
Consellería de Economía, Industria e Innovación — III. Outras disposicións — 14/09/2023

Mediante a Orde do 23 de febreiro de 2023 (DOG núm. 41, do 28 de febreiro) establécense as bases reguladoras para a concesión, en réxime de concorrencia competitiva, de subvencións para a transformación dixital e modernización do sector comercial e artesanal e se procede á súa convocatoria para o ano 2023 (código de procedemento CO300C).
O parágrafo segundo do artigo 1.3 das bases reguladoras establece que se considerarán subvencionables as actuacións previstas no artigo 4, sempre que estas sexan realizadas e efectivamente pagadas desde o 1 de decembro de 2022 ata a data límite de xustificación establecida no artigo 20.
Pola súa banda, o artigo 20.1 das bases reguladoras dispón que o pagamento da subvención quedará condicionado á presentación, na forma sinalada no artigo 7 da convocatoria e ata o 20 de setembro de 2023, dunha copia da documentación indicada do propio artigo 20.1.
Tendo en conta o longo proceso de avaliación e co fin de optimizar os procesos de xestión e dado que non se causa prexuízo a terceiros, procede modificar o artigo 20.1 das bases reguladoras, ampliando o prazo de xustificación ata unha data que permita unha mellor xustificación da subvención por parte das persoas beneficiarias.
A teor do exposto, en virtude das competencias que ten atribuídas a Consellería de Economía, Industria e Innovación en materia de comercio interior, e no exercicio das atribucións que me foron conferidas,
Artigo único. Modificación do artigo 20.1 do anexo I da Orde do 23 de febreiro de 2023 pola que se establecen as bases reguladoras para a concesión, en réxime de concorrencia competitiva, de subvencións para a transformación dixital e modernización do sector comercial e artesanal, e se procede a súa convocatoria para o ano 2023 (código de procedemento CO300C)
O primeiro parágrafo do artigo 20.1 do anexo I da referida orde queda redactado nos seguintes termos:
«O pagamento da subvención quedará condicionado á presentación, na forma sinalada no artigo 7 da convocatoria e ata o 16 de outubro de 2023, dunha copia da seguinte documentación:».
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 7 de setembro de 2023
RESOLUCIÓN do 9 de setembro de 2023, da Secretaría Xeral de Apoio ao Emprego, Traballo Autónomo e Economía Social, pola que se dá publicidade das axudas concedidas da Orde do 27 de abril de 2018, pola que se establecen as bases reguladoras que rexerán as axudas para ampliar a redución das cotas da Seguridade Social para a consolidación do traballo autónomo, e se procede á súa convocatoria para o ano 2018.
Consellería de Promoción do Emprego e Igualdade — III. Outras disposicións — 20/09/2023

En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas con cargo á aplicación orzamentaria 09.40.322C.470.6 da Orde do 27 de abril de 2018, pola que se establecen as bases reguladoras que rexerán as axudas para ampliar a redución das cotas da Seguridade Social para a consolidación do traballo autónomo e se procede á súa convocatoria para o ano 2018.
Na web publicaranse as listaxes de concesión das axudas, con indicación da convocatoria, da persoa beneficiaria, da cantidade concedida e da subvención outorgada. As persoas interesadas poden acceder á dita web na seguinte ligazón:
https://empregoeigualdade.xunta.gal/axudas-subvencions/emprego
Santiago de Compostela, 9 de setembro de 2023
RESOLUCIÓN do 11 de setembro de 2023 pola que se dá publicidade dos convenios de colaboración subscritos no segundo cuadrimestre do ano 2023.
Axencia Galega de Infraestruturas — III. Outras disposicións — 20/09/2023

Consonte o establecido no artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
, núm 30, do 15 de febreiro), publícase no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a este mandato,
Artigo único. Dar publicidade dos convenios subscritos pola Axencia Galega de Infraestruturas (AXI) no segundo cuadrimestre do ano 2023, que se incorpora como anexo a esta resolución.
Santiago de Compostela, 11 de setembro de 2023